Dahshur
Store norske leksikon,Geografi,Verdens geografi,Afrika,Egypts geografi
Dahshur er en landsby og arkeologisk område i Egypt som ligger omkring 25 kilometer sør for Kairo, på vestbredden av Nilen. Dahshur ligger i guvernementet Giza. Det gamle Dahshur er en nekropol, og er kjent for sin samling av graver og pyramider fra Eldre og Midtre rike, i utkanten av ørkenplatået bak byen. En av disse skal være bygd av kong Sneferu, og er en av de største bevarte steinpyramider i Egypt.
Historie I Det gamle Egypt ble Dahshur brukt som nekropol, eller gravplass for kongelige. I denne sammenheng ble flere pyramider reist som mausoleer, og noen av de største og best bevarte av de egyptiske pyramidene ligger her, hvorav Den røde pyramide og Den bøyde pyramide er mest kjent. Nekropolen ble grunnlagt rundt år 2613–2589 fvt. under det fjerde dynasti, og ligger i nærheten av andre pyramidekomplekser, som Giza.I 1979 ble området innlemmet på UNESCOs verdensarvliste. Les mer i Store norske leksikon Egypts geografi Det gamle Egypt Kronologi over Det gamle Egypts historie